Imtella' Frar 4, 2021 Sylvana Armeni ta' 47 sena ntbagħtet 40 ġurnata ħabs wara li l-Qorti sabitha ħatja ta' tlajjar għal skop ta' prostituzzjoni. Il-każ seħħ fit-2 ta' Ottubru 2019 bejn it-tmienja u d-disgħa ta' filgħaxija fi Triq il-belt il-Ħażna, il-Marsa. Il-Qorti ppreseduta mill-Maġistrat Caroline Farrugia Frendo, semgħet kif il-pulizija kienu qed jagħmlu ronda fl-inħawi meta raw lil Armeni flimkien ma' żewġ nisa oħra jitlajjaw fl-inħawi. Il-Qorti kkonkludiet li ma kienx hemm dubju li Armeni kienet qed titlajja għal skop ta' prostizzjoni u nnotaw li nstabet ħatja ta' l-istess reat diversi drabi fil-passat.